സ്കൂളുകള്ക്ക് നഗരസഭ ഹെല്ത്ത് കിറ്റുകള് നല്കി മഞ്ചേരി : കോവിഡ് മഹാമാരിക്ക് ശേഷം തുറന്ന നഗരസഭ പരിധിയിലെ മുഴുവന് ഗവണ്മെന്റ്, എയ്ഡഡ് സ്കൂളുകള്ക്കും ഹെല്ത്ത് കിറ്റുകള് വിതരണം ചെയ്തു. ധനലക്ഷ്മി ബാങ്കിന്റെ സഹകരണത്തോടെ 35 സ്കൂളുകള്ക്കാണ് നഗരസഭ ഹെല്ത്ത് കിറ്റുകള് വിതരണം ചെയ്തത്. നഗരസഭ ചെയര്പേഴ്സണ് വി.എം. സുബൈദ ഉദ്ഘാടനം ചെയ്തു. വൈസ് ചെയര്പേഴ്സണ് അഡ്വ. ബീന ജോസഫ് അധ്യക്ഷത വഹിച്ചു. സ്ഥിരസമിതി ചെയര്മാന്മാരായ ടി.എം. നാസര്, മരുന്നന് മുഹമ്മദ്, വല്ലാഞ്ചിറ ഫാത്തിമ, ജസീനാബി അലി, കണ്ണിയന് അബൂബക്കര്, മരുന്നന് സാജിദ് ബാബു, മുനിസിപ്പല് സെക്രട്ടറി സുഗതകുമാര്, ധനലക്ഷമി മേനേജര് രമ്യ എന്നിവര് പ്രസംഗിച്ചു.